
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 589 

23 Απριλίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκρισης σύστασης του κοινωφελούς ιδρύματος με την 
επωνυμία «ΔΗΜΟΣΙΟΓΡΑΦΙΚΟ ΙΔΡΥΜΑ ΓΕΩΡΓΙΟΥ ΔΙ- 
ΑΜΑΝΤΙΔΗ» και κύρωση του οργανισμού αυτού. 1 

ΑΠΟΦΑΣΕΙΣ 

Διενέργεια κατασταλτικού ελέγχου στην έδρα του 

Τ.Σ.Μ.Ε.Δ.Ε. 2 

Τροποποίηση της υπ’ αριθμ. Φ40434/2877/71/3.12.2004 
(Φ.Ε.Κ. 1787/3.2.2004) κοινής υπουργικής απόφασης 
«Διενέργεια κατασταλτικού ελέγχου στην έδρα 
του Ταμείου Υγείας Δημοτικών και Κοινοτικών 

Υπαλλήλων (Τ.Υ.Δ.Κ.Υ.)». 3 

Παράταση ισχύος της υπ’ αριθμ. Α-75826/5776/30.1.2004 
(Β' 160) «Διαφήμιση στα επιβατικά δημοσίας χρή¬ 
σης αυτοκίνητα» απόφασης του Υπουργού Μετα¬ 
φορών και Επικοινωνιών. 4 

Μεταβίβαση αρμοδιότητας εκτέλεσης της ενέργει¬ 
ας τεχνικής βοήθειας στήριξης «Υπηρεσίες Αξιο¬ 
λόγησης ΕΚΤ» στην Διεύθυνση Σχεδιασμού και 

Ανάπτυξης της Περιφέρειας Θεσσαλίας. 5 

Έγκριση υπερωριών για το προσωπικό στο Γραφείο 
Νομάρχη Θεσπρωτίας Α' εξαμήνου 2007. 6 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 2431.02/10/07/ 
14.2.2007 απόφαση του Υπουργού Εμπορικής Ναυ¬ 
τιλίας με θέμα: «Καθορισμός νέου τύπου «διεθνούς 
πιστοποιητικού πρόληψης της ρύπανσης από πε¬ 
τρέλαιο (ΙΟΡΡΘ)». 7 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκρισης σύστασης του κοινωφελούς ιδρύματος με την 
επωνυμία «ΔΗΜΟΣΙΟΓΡΑΦΙΚΟ ΙΔΡΥΜΑ ΓΕΩΡΓΙΟΥ ΔΙΑ- 
ΜΑΝΤΙΔΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 27.065/29.8.2006 πράξη της Συμβολαι¬ 
ογράφου Ρόδου Αριστέας Ηρακλείδου Περίδου με την 


οποία ο Γεώργιος Διαμαντίδης του Πατρόκλου και της 
Αννας σύστησε κοινωφελές ίδρυμα με την επωνυμία 
«ΔΗΜΟΣΙΟΓΡΑΦΙΚΟ ΙΔΡΥΜΑ ΓΕΩΡΓΙΟΥ ΔΙΑΜΑΝΤΙΔΗ» 
και με έδρα τη Νήσο Ρόδο, Ν. Δωδεκανήσου. 

2. Τις διατάξεις των άρθρων: α) 95 και 98 του 
α.ν. 2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 16.11.2006 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 37930/ΔΙΟΕ 1264/14.10.05 (1432 Β') 
κοινή απόφαση του Πρωθυπουργού και του Υπουργού 
Οικονομικών, με την οποία καθορίσθηκαν αρμοδιότητες 
των Υφυπουργών Οικονομίας και Οικονομικών. 

Με πρόταση των Υπουργών Επικράτειας, Εθνικής Παι¬ 
δείας και Θρησκευμάτων και του Υφυπουργού Οικονο¬ 
μίας και Οικονομικών αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΔΗΜΟΣΙΟΓΡΑΦΙΚΟ ΙΔΡΥΜΑ ΓΕΩΡΓΙΟΥ 
ΔΙΑΜΑΝΤΙΔΗ», η οποία έγινε από τον Γεώργιο Διαμα- 
ντίδη του Πατρόκλου και της Αννας με την υπ’ αριθμ. 
27.065/29.8.2006 πράξη της Συμβολαιογράφου Ρόδου 
Αριστέας Ηρακλείδου Περίδου. 

2. Το ίδρυμα τούτο αποτελεί νομικό πρόσωπο ιδιω¬ 
τικού δικαίου, υπάγεται στην εποπτεία και τον έλεγχο 
των Υπουργών Επικράτειας, Εθνικής Παιδείας και Θρη¬ 
σκευμάτων και Οικονομίας και Οικονομικών και διέπεται 
από τις διατάξεις της ανωτέρω συστατικής του πράξης, 
του παρακάτω οργανισμού, του α.ν. 2039/1939 και των 
διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

3. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δώδε¬ 
κα (12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΔΗΜΟΣΙΟΓΡΑΦΙΚΟ ΙΔΡΥΜΑ ΓΕΩΡΓΙΟΥ 
ΔΙΑΜΑΝΤΙΔΗ» 

Άρθρο 1 

Μορφή - Επωνυμία -Έδρα- Σφραγίδα 

1. Το κοινωφελές ίδρυμα με την επωνυμία «ΔΗΜΟΣΙ¬ 
ΟΓΡΑΦΙΚΟ ΙΔΡΥΜΑ ΓΕΩΡΓΙΟΥ ΔΙΑΜΑΝΤΙΔΗ», που συ- 

στήθηκε από τον Γεώργιο Διαμαντίδη του Πατρόκλου 
και της Αννας με την υπ’ αριθμ. 27.065/29.8.2006 πράξη 
της Συμβολαιογράφου Ρόδου Αριστέας Ηρακλείδου Πε- 
ρίδου, αποτελεί νομικό πρόσωπο ιδιωτικού δικαίου και 
διέπεται από τις διατάξεις της ανωτέρω συστατικής 
πράξης, του παρόντος οργανισμού, του α.ν. 2039/1939 
όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι η Νήσος Ρόδος, Ν. Δω- 
δεκανήσου. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Αρθρο 2 
Σκοπός 

Σκοπός του ιδρύματος είναι: 

α. Η προαγωγή της δημοσιογραφικής δεοντολογί¬ 
ας και της πληρέστερης και ταχύτερης ενημέρωσης 
του κοινού για τα πολιτικά, επιστημονικά, κοινωνικά, 
αθλητικά και άλλα θέματα που το απασχολούν καθη¬ 
μερινώς. 

β. Η προαγωγή της καλύτερης εκπαίδευσης και επι¬ 
μόρφωσης δημοσιογράφων και ατόμων που μπορούν να 
προσφέρουν τις υπηρεσίες τους σε Μέσα Ενημέρωσης 
όπως εφημερίδες, περιοδικά, ραδιόφωνο, τηλεόραση 
κ.α. 

γ. Η διευκόλυνση της πρόσβασης μελετητών και οι- 
ωνδήποτε ενδιαφερομένων στα αρχεία της εφημερίδας 
ΠΡΟΟΔΟΣ και άλλων Δωδεκανησιακών εφημερίδων και 
περιοδικών, με τη δημιουργία ειδικού ιστορικού αρχείου 
εντύπων Δωδεκανήσου. 

δ. Η έκδοση βιβλίων με ιστορικό ή άλλο περιεχόμενο 
με Δωδεκανησιακό προσανατολισμό και ενδιαφέρον. 

Οι παραπάνω σκοποί θα επιτυγχάνονται μεταξύ άλλων 
και με τους ακόλουθους τρόπους: 

1. Με την δημιουργία βιβλιοθήκης με άμεση πρόσβαση 
στο κοινό της Δωδεκανήσου, σε συνεργασία με δη¬ 
μοτική ή δημόσια αρχή, με σκοπό την προώθηση της 
εκπαίδευσης και της πνευματικής καλλιέργειας. Στη 
βιβλιοθήκη αυτή θα δημιουργηθεί ειδικό τμήμα μέσων 
ενημέρωσης, με αρχείο των εφημερίδων της Δωδεκα¬ 
νήσου. Το αρχείο αυτό, θα επιδιωχθεί να έχει και ηλε¬ 
κτρονική μορφή. 

2. Με την απονομή χρηματικού βραβείου ανά διετία 
σε Έλληνα Δημοσιογράφο Ημερήσιας Εφημερίδας των 
Αθηνών που κατά την κρίση του Ιδρυτή ή του Διοικη¬ 
τικού Συμβουλίου θα έχει καλύψει κατά τον καλύτερο 
τρόπο θέματα της Δωδεκανήσου κατά τα προηγούμενα 
της απονομής έτη. 

3. Με την διοργάνωση ανά διετία ή τριετία Συνεδρίου 
στο οποίο θα προσκαλούνται ως ομιλητές τουλάχιστον 
πέντε προσωπικότητες κύρους, της ημεδαπής ή αλλοδα¬ 
πής, με θέμα την Ελληνικότητα της Δωδεκανήσου διαμέ¬ 
σου των αιώνων, από ιστορική, πολιτική και πολιτιστική 
σκοπιά ή με θέμα την ανάπτυξη της Δωδεκανήσου. Η 
διοργάνωση του Συνεδρίου αυτού θα μπορεί να γίνεται 
σε συνεργασία και με άλλους φορείς. 

4. Με την απονομή τριών βραβείων σε μαθητές των 
Δημοσίων Λυκείων και Γυμνασίων της Δωδεκανήσου 


σε έκθεση που θα γράφουν με θέμα σχετικό με το Λει¬ 
τούργημα της Δημοσιογραφίας. Οι τρεις βραβευμένες 
εκθέσεις θα δημοσιεύονται χωριστά στην εφημερίδα 
«ΠΡΟΟΔΟΣ». 

Για όλα τα παραπάνω ο Ιδρυτής και το Διοικητικό 
Συμβούλιο μπορούν να αποφασίζουν ελευθέρως κατά 
την κρίση τους για το εάν θα λαμβάνουν χώρα σω- 
ρευτικώς ή ένα από τα παραπάνω ή και περισσότερα 
ετησίως και διατηρούν το δικαίωμα της ανάθεσης κατά 
την κρίση τους σε επιτροπή ή επιτροπές της διεξα¬ 
γωγής τους εφόσον κρίνουν ότι απαιτείται η σύσταση 
τέτοιων επιτροπών. 

Ο ιδρυτής, όσο αυτός θα βρίσκεται στη ζωή, θα απο¬ 
φασίζει κάθε φορά κατά την κατάρτιση του ετήσιου 
προϋπολογισμού του Ιδρύματος για τις προτεραιότητες 
που θα δοθούν σχετικώς με τα παραπάνω. Μετά το 
θάνατο του Ιδρυτή Γεωργίου Διαμαντίδη, τις αρμοδιότη¬ 
τες αυτές θα τις αναλάβει εξ ολοκλήρου το Διοικητικό 
Συμβούλιο. 

Άρθρο 3 

Περιουσία - Πόροι 

Περιουσία του ιδρύματος αποτελούν: 

(α) Διακόσιες εξήντα χιλιάδες (260.000) ονομαστικές 
μετοχές, αξίας τριών ευρώ (3 €) εκάστης, της ανώνυμης 
εταιρίας με την επωνυμία «Γ. ΔΙΑΜΑΝΤΙΔΗΣ ΓΡΑΦΙΚΕΣ 
ΤΕΧΝΕΣ Α.Ε.», στην οποία ανήκει η εκδιδομένη στην 
Ρόδο ημερησία εφημερίδα «ΠΡΟΟΔΟΣ». 

(β) Τα μηχανήματα τυπογραφείου όπου τυπώνεται η 
παραπάνω εφημερίδα. 

(γ) Χρηματικό ποσό εκατό χιλιάδων (100.000,00 €) 
ευρώ και 

(δ) Ολόκληρο το ακίνητο που βρίσκεται επί της οδού 
Μ. Μαλλιαράκη αρ. 21, στο Δήμο ρόδου, αποτελούμενο 
από υπόγειο, ισόγειο, πρώτο (Α') όροφο και δεύτερο 
(Β') όροφο, όπως περιγράφεται στην συστατική πράξη 
του ιδρύματος. 

Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών του στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 4 

Διοίκηση 

1. Το ίδρυμα διοικείται από τετραμελές Διοικητικό 
Συμβούλιο, αποτελούμενο από τους: 

(α) Δημήτριο Κρεμαστινό του Θωμά ως Πρόεδρο, 

(β) Γεώργιο Διαμαντίδη του Πατρόκλου ως αναπλη¬ 
ρωτή Πρόεδρο, 

(γ) Γ εώργιο Νικητιάδη του Νικολάου, ως μέλος 
(δ) Ιωάννη Φούκα του Χρήστου, ως Γραμματέα και 
Τ αμία. 

Ο ιδρυτής, Γεώργιος Διαμαντίδης, όσο βρίσκεται εν 
ζωή, θα αποφασίζει, αποκλειστικώς και μόνο ο ίδιος για 
όλα τα θέματα που αφορούν τον προγραμματισμό, τις 
δραστηριότητες και τη λειτουργία του ιδρύματος, ενώ 
το Διοικητικό Συμβούλιο θα λειτουργεί συμβουλευτικώς 
και μόνο προς αυτόν. 

Μετά το θάνατο του ιδρυτή, τις αρμοδιότητες του 
αναλαμβάνει εξ ολοκλήρου το Διοικητικό Συμβούλιο. 

2. Τα μέλη του Διοικητικού Συμβουλίου ορίζουν πάντο¬ 
τε με πράξη τους, έπειτα από ψηφοφορία, τον Πρόεδρο, 
τον Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συστα¬ 
τικής πράξης και του άρθρου 99 του α.ν. 2039/1939. Σε 
περίπτωση φυσικού ή νομικού κωλύματος κάποιου από 
τα μέλη του Διοικητικού Συμβουλίου, η αντικατάσταση 
αυτού πραγματοποιείται από το Διοικητικό Συμβούλιο 
ύστερα από πρόταση του κωλυόμενου. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή 
ένα από τα μέλη του, με γραπτή αίτησή του προς τον 
Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Όλες οι αρμοδιότητες του Διοικητικού Συμβουλίου 
που αναφέρονται στον παρόντα οργανισμό, θα έχουν 
ισχύ μετά το θάνατο του ιδρυτή Γεωργίου Διαμαντίδη, 
καθώς όσο αυτός θα βρίσκεται εν ζωή θα διαχειρίζεται 
αποκλειστικώς όλα τα ζητήματα που αφορούν το εν 
λόγω Ίδρυμα. Μέχρι τότε το Διοικητικό Συμβούλιο θα 
ασκεί συμβουλευτικό, προς τον Ιδρυτή, ρόλο. 

2. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού, του 
Α.Ν. 2039/1939 και των διαταγμάτων που εκδόθηκαν ή 


θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

3. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20.12.1939 βασιλικού διατάγματος (Φ.Ε.Κ. 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους 
των συλλογικών συμβάσεων εργασίας και τις διατάξεις, 
γενικότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον δέκα (10) μέρες πριν από τη 
συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 




11048 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Τ αμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Αρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και 
λήγει την 31 η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβερνήσεως του 
σχετικού προεδρικού διατάγματος έγκρισης της σύ¬ 
στασης του ιδρύματος, η οποία μπορεί να παραταθεί 
μέχρι την 31 η Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20.12.1939 σχετικού 
βασιλικού διατάγματος (Φ.Ε.Κ. 552, τ.Α'). 


Αρθρο 10 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο - μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα 
λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 κανονιστικού διατάγ¬ 
ματος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Αρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού, που λαμβάνεται με 
πλειοψηφία δύο τρίτων (2/3) του συνολικού αριθμού 
των μελών του. 

Αρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορί¬ 
ζει. 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται στην ΨΝΙδΕΡ 
Ελλάδας. 

Στους Υπουργούς Επικράτειας, Εθνικής Παιδείας και 
Θρησκευμάτων και στον Υφυπουργό Οικονομίας και 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Απριλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΕΠΙΚΡΑΤΕΙΑΣ 

ΘΕΟΔΩΡΟΣ ΡΟΥΣΟΠΟΥΛΟΣ 

ΑΠΟΦΑΣΕΙ Σ 

Αριθμ. Φ.10043/ΟΙΚ.3020/170 (2) 

Διενέργεια κατασταλτικού ελέγχου στην έδρα του 
Τ.Σ.Μ.Ε.Δ.Ε. 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 2 του άρθρου 33 του π.δ/τος 
774/1980 «περί κωδικοποιήσεως εις ενιαίον κείμενον 
των περί Ελεγκτικού Συνεδρίου ισχυουσών διατάξεων 
υπό τον τίτλον Οργανισμός Ελεγκτικού Συνεδρίου» (Α' 
189). 

2. Τις διατάξεις του άρθρου 24 παρ. 3 περιπτ. ε' του 
ν. 1558/1985 «Κυβέρνηση και κυβερνητικά όργανα» (Α' 
137). 

3. Τ ις διατάξεις των άρθρων 48,52 και 90 του κωδικο- 
ποιητικού π.δ. 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα» [(Α' 98) 
- ΠΕ 164, 248/2005 κ.α.]. 

4. Το π.δ. 213/1992 «Οργανισμός της Γενικής Γραμ¬ 
ματείας Κοινωνικών Ασφαλίσεων, Υπουργείου Υγείας 
Πρόνοιας και Κοινωνικών Ασφαλίσεων» (Α' 102). 

5. Το π.δ. 33/2006 «Διορισμός μελών της Κυβέρνησης 
και Υφυπουργών» (Α' 35). 

6. Τη σύμφωνη γνώμη του Ελεγκτικού Συνεδρίου, όπως 
διατυπώνεται στα πρακτικά της 23 ης Γενικής Συνεδρι- 
άσεως της Ολομέλειας του Ελεγκτικού Συνεδρίου της 
30 πς Οκτωβρίου 1996. 

7. Την υπ’ αριθμ. 648/18.7.2005 απόφαση του Δ.Σ. του 
Ταμείου (Τ.Σ.Μ.Ε.Δ.Ε.), με την οποία εγκρίθηκε η διεξα¬ 
γωγή του κατασταλτικού ελέγχου από υπαλλήλους του 
Ελεγκτικού Συνεδρίου με υπερωριακή απασχόληση. 

8. Το γεγονός ότι από την παρούσα απόφαση προκα- 
λείται δαπάνη ύψους 27.000,00 € για την υπερωριακή 
αποζημίωση των υπαλλήλων του Ελεγκτικού Συνεδρίου, 
προκειμένου να προβούν στην διενέργεια επιτόπιου ελέγ¬ 
χου για τις χρήσεις 1987 μέχρι και 1992 και η οποία θα 
βαρύνει τον προϋπολογισμό του Τ.Σ.Μ.Ε.Δ.Ε. (Κ.Α.0261), 
αποφασίζουμε: 

Εγκρίνουμε την κατ’ εξαίρεση, διενέργεια κατασταλτι¬ 
κού ελέγχου από το Ελεγκτικό Συνέδριο κατά τα προ- 
βλεπόμενα από τις σχετικές διατάξεις, στην έδρα του 
Τ.Σ.Μ.Ε.Δ.Ε., για τις οικονομικές διαχειριστικές χρήσεις 
των ετών 1987 μέχρι και 1992, επειδή συντρέχουν ειδικοί 
λόγοι, που καθιστούν εξαιρετικά δυσχερή τη μεταφορά 
και παραμονή των λογιστικών βιβλίων και πρωτότυπων 
στοιχείων με τα παραστατικά τους στα γραφεία (έδρες) 
των αρμοδίων οργάνων του Ελεγκτικού Συνεδρίου, τα 
οποία κρίνεται ότι είναι απαραίτητο να παραμείνουν 
στις υπηρεσίες του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2007 

οι ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΔΙΚΑΙΟΣΥΝΗΣ 

ΚΟΙΝΩΝΙΚΗΣ ΠΡΟΣΤΑΣΙΑΣ 

ΣΑΒΒΑΣ ΤΣΙΤΟΥΡΙΔΗΣ ΑΝΑΣΤ. ΠΑΠΑΛΗΓΟΥΡΑΣ 


Αριθμ. Φ.40434/οικ.5981/344 (3) 

Τροποποίηση της υπ’ αριθμ. Φ40434/2877/71/3.12.2004 
(Φ.Ε.Κ. 1787/3.2.2004) κοινής υπουργικής απόφασης 
«Διενέργεια κατασταλτικού ελέγχου στην έδρα του 
Ταμείου Υγείας Δημοτικών και Κοινοτικών Υπαλλή¬ 
λων (Τ.Υ.Δ.Κ.Υ.)». 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 2 του άρθρου 33 του π.δ/τος 
774/1980 «περί κωδικοποιήσεως εις ενιαίον κείμενον 
των περί Ελεγκτικού Συνεδρίου ισχυουσών διατάξεων 
υπό τον τίτλον Οργανισμός Ελεγκτικού Συνεδρίου» 
(Α' 189). 

2. Τις διατάξεις του άρθρου 24 παρ. 3 περιπτ. ε' του 
ν. 1558/1985 «Κυβέρνηση και κυβερνητικά όργανα» (Α' 
137). 

3. Τις διατάξεις των άρθρων 48, 52 και 90 του κωδικο- 
ποιητικού π.δ. 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα» [(Α' 98) 
- ΠΕ 164, 248/2005 κ.α.]. 

4. Το π.δ. 213/1992 «Οργανισμός της Γενικής Γραμ¬ 
ματείας Κοινωνικών Ασφαλίσεων, Υπουργείου Υγείας 
Πρόνοιας και Κοινωνικών Ασφαλίσεων» (Α' 102). 

5. Το π.δ. 33/2006 «Διορισμός μελών της Κυβέρνησης 
και Υφυπουργών» (Α' 35). 

6. Τη σύμφωνη γνώμη του Ελεγκτικού Συνεδρίου, όπως 
διατυπώνεται στα πρακτικά της 25 ης Γενικής Συνεδριά- 
σεως της Ολομέλειας του Ελεγκτικού Συνεδρίου της 
24 ης Σεπτεμβρίου 2003. 

7. Την υπ’ αριθμ. 2/20.1.2004 απόφαση του Δ.Σ. του 
Ταμείου Υγείας Δημοτικών και Κοινοτικών Υπαλλήλων 
(Τ.Υ.Δ.Κ.Υ.), με την οποία εγκρίθηκε η διεξαγωγή του 
κατασταλτικού ελέγχου από υπαλλήλους του Ελεγκτι¬ 
κού Συνεδρίου με υπερωριακή απασχόληση, αποφασί¬ 
ζουμε: 

Τηντροποποίηση της υπ’ αριθμ. Φ40434/2877/71/3.12.20 04 
(Φ.Ε.Κ. 1787/3.2.2004) κοινής υπουργικής απόφασης των 
Υπουργών Απασχόλησης και Κοινωνικής Προστασίας 
και Δικαιοσύνης α) ως προς το ύψος της δαπάνης για 
την υπερωριακή αποζημίωση των υπαλλήλων του Ελε¬ 
γκτικού Συνεδρίου και τον καθορισμό αυτής στο ποσό 
των 27.000,00 ευρώ και β) ως προς τη χρονική περίοδο 
των οικονομικών διαχειριστικών χρήσεων των ετών από 
1983 μέχρι και 2000, επειδή συντρέχουν ειδικοί λόγοι, 
που καθιστούν εξαιρετικά δυσχερή τη μεταφορά και 
παραμονή των λογιστικών βιβλίων και πρωτότυπων 
στοιχείων με τα παραστατικά τους στα γραφεία (έδρες) 
των αρμοδίων οργάνων του Ελεγκτικού Συνεδρίου, τα 
οποία κρίνεται ότι είναι απαραίτητα να παραμείνουν 
στις υπηρεσίες του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2007 

οι ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΔΙΚΑΙΟΣΥΝΗΣ 

ΚΟΙΝΩΝΙΚΗΣ ΠΡΟΣΤΑΣΙΑΣ 

ΣΑΒΒΑΣ ΤΣΙΤΟΥΡΙΔΗΣ ΑΝΑΣΤ. ΠΑΠΑΛΗΓΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Α 8682/666 (4) 

Παράταση ισχύος της υπ’ αριθμ. Α-75826/5776/30.1.2004 
(Β' 160) «Διαφήμιση στα επιβατικά δημοσίας χρήσης 
αυτοκίνητα» απόφασης του Υπουργού Μεταφορών 
και Επικοινωνιών. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. τις διατάξεις: 

α) του ν. 3109/2003 (Α' 38) «Ρύθμιση θεμάτων επιβα¬ 
τικών δημόσιας χρήσης αυτοκινήτων και άλλες διατά¬ 
ξεις», 

β) του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'), 

γ) της υπ’ αριθμ. Α-64955/6079/31.1.2001 (Β' 112) «Δια¬ 
φήμιση στα επιβατικά δημοσίας χρήσης επιβατικά 
οχήματα» απόφασης του Υπουργού Μεταφορών και 
Επικοινωνιών, όπως παρατάθηκε με την υπ’ αριθμ. Α- 
75826/5776/30.1.2004 (Β' 160) όμοιά της. 

2. Το έγγραφο της Πανελλήνιας Ομοσπονδίας Ταξί και 
Αγοραίων υπ’ αριθμ. 1792/22.1.2007, που αφορά σε παρά¬ 
ταση της πιλοτικής λειτουργίας διαφημίσεων κοινωνι¬ 
κού και εμπορικού περιεχομένου σε Επιβατικά Δημόσιας 
Χρήσης οχήματα, που είναι ενταγμένα σε ραδιοταξί. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Παρατείνουμε για τριάντα έξι μήνες (36) την ισχύ 
της υπ’ αριθμ. Α-75826/5776/30.1.2004 (Β' 160) «Διαφήμιση 
στα επιβατικά δημοσίας χρήσης αυτοκίνητα» απόφασης 
του Υπουργού Μεταφορών και Επικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2007 

Ο ΥΠΟΥΡΓΟΣ 

Μ. ΛΙΑΠΗΣ 
-♦- 

Αριθμ. 4108 Γ' ΠΕΠ (5) 

Μεταβίβαση αρμοδιότητας εκτέλεσης της ενέργειας 
τεχνικής βοήθειας στήριξης «Υπηρεσίες Αξιολόγη¬ 
σης ΕΚΤ» στην Διεύθυνση Σχεδιασμού και Ανάπτυ¬ 
ξης της Περιφέρειας Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

2. Την υπ’ αριθμ. 36-16.7.1999 πράξη του Υπουργικού 
Συμβουλίου (Φ.Ε.Κ. 150/Γ/21.7.1999) με την οποία ορίσθηκε 
ο Γ ενικός Γ ραμματέας Περιφέρειας Θεσσαλίας. 

3. Την υπ’ αριθμ. 41545/Γ ΚΠΣ 280 (Φ.Ε.Κ. 1501/ 
Β/8.12.2000) από 8.12.2000 κοινή υπουργική απόφαση για 
Σύσταση Ειδικής Υπηρεσίας Διαχείρισης Επιχειρησιακού 
Προγράμματος Θεσσαλίας. 

4. Το άρθρο 12 του ν. 2860 «Διαχείριση, παρακολούθη¬ 
ση και έλεγχος του Κοινοτικού Πλαισίου Στήριξης και 
άλλες διατάξεις» (Φ.Ε.Κ. 251/Α/14.11.2000). 


5. Την υπ’ αριθμ. Ε (2001) 809 9.4.2001 απόφαση της 
Επιτροπής της ΕυρωπάίκήςΈνωσης (ΕΕΕ) για την έγκρι¬ 
ση του Π.Ε.Π. Θεσσαλίας 2000-2006. 

6. Το Συμπλήρωμα Προγραμματισμού του Π.Ε.Π. Θεσ¬ 
σαλίας 2000-2006 που εγκρίθηκε στις 28 Ιουνίου 2001 
κατά την πρώτη συνεδρίαση της Επιτροπής Παρακολού¬ 
θησης και τις μετέπειτα εγκεκριμένες τροποποιήσεις - 
εξειδικεύσεις του. 

7. Το π.δ. 4/2002 «Εκτέλεση ενεργειών τεχνικής βοή¬ 
θειας στήριξης και διαχείρισης των αντίστοιχων πό¬ 
ρων και ιδίως τα άρθρα 1 παρ. 4 και 3 παρ. 6» (Φ.Ε.Κ. 
3/Α/14.1.2002). 

8. Την υπ’ αριθμ. 1466/Ε.Υ.Σ. 105/17.1.2002 περί καθορι¬ 
σμού των στοιχείων του ετήσιου προγράμματος ενερ¬ 
γειών τεχνικής βοήθειας - στήριξης σύμφωνα με το άρ¬ 
θρο 12 παρ. 3 του ν. 2860/2000 (Φ.Ε.Κ. 78/Β/29.1.2002). 

9. Τον οδηγό διαδικασιών και επιλέξιμων ενεργειών 
τεχνικής Βοήθειας Στήριξης Κ.Π.Σ. 2000-2006 και Επι¬ 
χειρησιακών Προγραμμάτων. 

10. Την υπ’ αριθμ. 32842/ Ε.Υ.Σ. 722/14.5.2003 απόφαση 
έγκρισης του Ετήσιου Προγράμματος Τεχνικής Βοήθειας 
της Ειδικής Υπηρεσίας Διαχείρισης του Π.Ε.Π. Θεσσαλί¬ 
ας από το Υπουργείο Οικονομίας και Οικονομικών. 

11. Την υπ’ αριθμ. 6033/11.9.2003 απόφαση ένταξης στο 
Π.Ε.Π. Θεσσαλίας 2000-2006 της Πράξης με τίτλο «Υπη¬ 
ρεσίες Αξιολόγησης ΕΚΤ». 

12. Την ένταξη της προαναφερόμενης πράξης στο ΠΔΕ 
2003, στην ΣΑΕΠ 006/3 της Περιφέρειας Θεσσαλίας με 
κωδικό 2003ΕΠ00630166. 

13. Το γεγονός ότι με την απόφαση αυτή δεν προκα- 
λείται δαπάνη. 

14. Την υπ’ αριθμ. 352 Γ' ΠΕΠ/21.1.2004 απόφασή μας 
(Φ.Ε.Κ. 155/Β/30.1.2004), αποφασίζουμε: 

Την Μεταβίβαση στη Διεύθυνση Σχεδιασμού και Ανά¬ 
πτυξης της Περιφέρειας Θεσσαλίας, της αρμοδιότητας 
ανάθεσης και εκτέλεσης της ενέργειας τεχνικής βοήθειας 
- στήριξης «Υπηρεσίες Αξιολόγησης ΕΚΤ» που συγχρημα- 
τοδοτείται από το ΕΚΤ, προϋπολογισμού 70.000 ευρώ. 

Η ανάθεση, εκτέλεση και πληρωμή γίνεται σύμφωνα 
με τις διατάξεις του π.δ. 4/2002. 

Η απόφαση να δημοσιευθεί στην Εφημερίδα της 
Κυβερνήσεως και ισχύει από την ημερομηνία υπογρα¬ 
φής της, οπότε και παύει η ισχύς της υπ’ αριθμ. 352 Γ' 
ΠΕΠ/21.1.2004 απόφασή μας. 

Λάρισα, 5 Απριλίου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 1362 (6) 

Έγκριση υπερωριών για το προσωπικό στο Γ ραφείο 
Νομάρχη Θεσπρωτίας Α' εξαμήνου 2007. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Ν.Α.», όπως 
τροποποιήθηκε και ισχύει μέχρι σήμερα. 

2. Το ν. 3528/2007 άρθρο 29. 

3. Τον. 2592/1998 άρθρο 15. 

4. Το ν. 2738/1999 άρθρο 25 παρ. 7. 

5. Το άρθρο 16 του ν. 3205/2003 περί υπερωριακής 
εργασίας. 

6. Την ανάγκη αντιμετώπισης των εκτάκτων υπηρεσια¬ 
κών αναγκών του Νομάρχη Θεσπρωτίας. 

7. Το γεγονός ότι οι υπάλληλοι στο γραφείο Νομάρχη 
της Ν.Α. Θεσπρωτίας εργάζονται και πέρα του κανο¬ 
νικού ωραρίου καθώς και εξαιρέσιμες και αργίες, απο¬ 
φασίζουμε: 

Εγκρίνουμε για το Α' εξάμηνο 2007 των την καθιέ¬ 
ρωση τετρακοσίων πενήντα έξι (456) κατ’ άτομο ωρών 
υπερωριακής απασχόλησης, εκ των οποίων οι τριακό¬ 
σιες εξήντα (360) είναι απογευματινής υπερωριακής 
απασχόλησης και οι ενενήντα έξι (96) είναι νυχτερινές, 
εξαιρέσιμες του κανονικού ωραρίου εργασίας, για 4 
υπαλλήλους του γραφείου Νομάρχη προκειμένου να 
αντιμετωπισθούν έκτακτες υπηρεσιακές ανάγκες, συ¬ 
νολικής δαπάνης 10.000,00 €. 

Η δαπάνη βαρύνει τον τακτικό προϋπολογισμό της 
Ν.Α. Θεσπρωτίας στους Κ.Α.Ε 0511 και 0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 23 Μαρτίου 2007 
Ο Νομάρχης 

ΒΑΣΙΛΕΙΟΣ Ν. ΓΙΟΓΙΑΚΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο Φ.Ε.Κ. Β' 257/27.2.2007 που δημοσιεύθηκε η υπ’ 
αριθμ. 2431.02/10/07/14.2.2007 απόφαση του Υπουργού 
Εμπορικής Ναυτιλίας με θέμα: «Καθορισμός νέου τύπου 
«διεθνούς πιστοποιητικού πρόληψης της ρύπανσης από 
πετρέλαιο (ΙΟΡΡΘ)», στη σελίδα 3433 στην β' στήλη στην 
παράγραφο 5 διορθώνεται 
το εσφαλμένο: 

«5. Με την έκδοση της παρούσης υπουργικής απόφα¬ 
σης καταργείται η υπ’ αριθμ. 349/Φ. 183535/1985 (Β' 150) 
υπουργική απόφαση όπως αυτή τροποποιήθηκε με την 
υπ’ αριθμ. 2431.02/02/05 (Β' 331)», 
στο ορθό: 

«5. Με την έκδοση της παρούσης υπουργικής απόφα¬ 
σης καταργούνται οι υπ’ αριθμ. 181053/593/83/15.3.1983 
(Β' 177), υπ’ αριθμ. 3231.6/1/1992/19.10.1992 (Β' 651) και υπ’ 
αριθμ. 2431.02/02/05/7.3.2005 (Β' 331) υπουργικές απο¬ 
φάσεις.». 

Από το Υπουργείο Εμπορικής Ναυτιλίας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοηπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ (3χ; 210 4071010 ■ ίηίεηΐθΐ: ΙιΙΙρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνησεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.Θΐ.ςτ)· 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΐΐρ://νννννν·6ΐ·ί|Γ - ο-πίβΗ: ννοΙ)ππ35ΐ£Γ@6ΐ.ιΐΓ 














